Spiegelbild - synopsis "Spiegelbild" (in germana: 'imaginea din oglinda') este povestea a doi tineri care experimenteaza cu propriile trairi narcisiste inconjurati de arta si de primejdia iminenta pe care nu o constientizeaza Tema scenariului o constituie gasirea unui partener care oglindeste propria persoana Inspirat de mitul lui Narcis si intalnirile sale cu nimfa Echo, "Spiegelbild" spune povestea a doi tineri (E si N ) captivi intr-o galerie de arta In urma unui cutremur, cei doi incearca sa caute supravietuitori, dar se descopera unul pe celalalt si ajung sa ignore tot ceea ce-i inconjoara Ambii au flirtat intr-o maniera sau alta cu arta Personajul principal masculin (N ) a venit la vernisaj sa scape de prezent, sa se redescopere si sa se elibereze de stresul meseriei si de turnura luata de viata sa Personajul principal feminin (E ) a venit pentru a-si privi viitorul Planuri complicate ii ocupa mintea pentru a avea si ea candva un spatiu similar, dar ii trebuie antrenament pentru o alta arta a sa - manipularea Emulandu-l pe N , E incearca sa-l seduca, dar devine victima propriului joc si a obsesiei de sine Jignita de respingerea lui, E se decide sa-si duca manipularea intr-o directie diferita si sa-l convinga sa se sinucida, considerand ca o asemenea putere de convingere i-ar valida abilitatile Doar apropierea de rezultat ii este de ajuns in final si il salveaza, demonstrandu-i cat de ridicol a fost totul Spiegelbild - explicatia proiectului "Spiegelbild" (in germana: 'imaginea din oglinda') este un scurt metraj despre manipulare, arta si gasirea unui partener care oglindeste propria persoana Povestea este simpla, dar iesita din comun: doi tineri experimenteaza cu propriile trairi narcisiste inconjurati de arta si de primejdiile iminente pe care nu le constientizeaza Filmul ar avea doar cateva personaje: doua principale (E si N), plus cateva personaje in fundal, fara replici Numarul de locatii este redus - doua etaje ale unui muzeu de arta, o toaleta si o curte interioara cu un helesteu cu nuferi Filmul va fi trimis la festivaluri pentru a fi vazut de un public cat mai mare De asemenea, poate fi si proiectat la diverse evenimente sau in muzee sub forma de instalatie video pentru a se afla in mediul in care se petrece In ciuda subiectului, filmul contine aspecte si intrebari cu care oamenii se confrunta, dar nu intotdeauna le analizeaza Cat de usor ne indragostim de persoane similare noua? Dar oare ne indragostim de ele sau de noi insine si de reflexiile noastre? Si faptul ca ignoram aceste aspecte ne face mai susceptibili la manipulare? 